Il-Kummissarji nnominati mir-Rumanija u l-Bulgarija jgħaddu test ta' fiduċja

Istituzzjonijiet

Leonard Orban u Meglena Kuneva

Meglena Kuneva u Leonard Orban se jkunu l-Kummissarji Ewropej il-ġodda minn Jannar 2007?

Wara s-seduti ta' smigħ, organiżżati mill-kumitati parlamentari, nhar it-27 to Novembru, il-Konferenza tal-Presidenti nhar it-28 ta' Novembru tagħat stima pożittiva matul id-diskussjoni bejn il-Presidenti tal-Gruppi.

Talbu għall-iktar kjarifikazzjoni dwar il-portafoll tas-Sur Orban u kkonfirmaw li l-vot għall-approvazzjoni tal-Kummissarji l-ġodda se jsir nhar it-12 ta' Diċembru.

Leonard Orban, Rumen u Kummissarju nnominat biex ikopri l-portafoll tal-multilingwiżmu rrisponda għall-mistoqsijiet tal-Kumitat għall-Kultura u Edukazzjoni u dawk tal-Kumitat għall-Affarijiet Kostituzzjonali.

Il-Kummissarju nnominata, Meglena Kuneva, Bulgara, risponsabbli għall-portafoll dwar il-protezzjoni tal-konsumaturi wieġbet għad-domandi tal-Kumitat għas-Suq Intern u l-Protezzjoni tal-Konsumatur.

Leonard Orban, Kummissarju Rumen li ġie nnominati

Jekk ikun ikkonfermat, is-Sur Orban, risponsabbli għall-multilingwiżmu ikun ser ikopri ukoll id-djalogu inter-kulturali.

Hu jikkonsidra li l-portafoll tiegħu huwa wieħed sostanzjali kemm minn aspett maniġerjali u minn dak politiku.

Se jkun risponsabbli għal 3,400 uffiċjali mill-Kummissjoni.

Hu jaħseb li l-multilingwiżmu huwa obbligu fl-UE minħabba li "l-Ingliż mhux biżżejjed."

Spjega li l-UE għandha bżonn id-diversità għaliex huwa dan li jagħti l-identità lill-Unjoni .

Jippjana li jistabilixxi djalogu mal-minoritajiet fl-isfera ta' xogħlu u li jippromwovi t-tagħlim tal-lingwi fl-iskejjel.

Fuq livell ieħor wera l-impenn tiegħu lejn it-Trattat Kostituzzjonali li skond fehmtu għandu jiġi adottat sħiħ kif inhu.

L-għanijiet tas-Sur Orban huma tnejn :

li jassigura l-kwalità tad-tradutturi/ l-interpreti u x-xogħol tal-pubblikazzjoni - għal komunikazzjoni aħjar fi ħdan l-UE u anke bejn l-UE u ċ-ċittadini

u li jillimita l-ispejjeż tal-multilingwiżmu għal livelli aċċettabbli.

Meglena Kuneva, Kummissarju Bulgara nnominata

Is-Sinjura Kuneva ddikjarat l-importanza ta' l-armoniżazzjoni massima fil-leġislazzjoni nazzjonali rigward il-protezzjoni tal-konsumatur fejn hu possibli.

Fil-preżentazzjoni tagħha tkellmet dwar l-importanza tar-riċerka, komunikazzjoni aħjar u djalogu dwar l-istess protezzjoni tal-konsumatur.

Wegħdet li jkollha djalogu sostenibbli mal-konsumaturi u l-organiżazzjonijiet li jirrapreżentaw l-interessi.

Esprimiet ix-xewqa li ssaħħaħ il-komunikazzjoni mal-Parlament u l-gvernijiet nazzjonali.

Fl-aħħar kienet posittiva dwar il-limiti finanzjarji għall-portafoll tagħha "li jgħinuha tistabbilixxi il-prijoritajiet."

Ir-rwol tas-seduti fil-Parlament fil-proċess ta' l-investitura

Qabel ma l-Kummissarji li ġew innominati jieħdu l-kariga tagħhom (mlaħħqin mill-Kunsill) għandhom bżonn jakkwistaw l-approvazzjoni tal-Parlament Ewropew.

Għalkemm l-opinjoni tal-Parlament ma torbotx minn punto di vista legali, fil-verità tikkonstitwixxi ħafna iktar milli sempliċi formalità.

Każi preċedenti kienu l-każ ta' l-Ungeriż Kovács li wara li ġie kkunsidrat li ma għandux kompetenza biżżejjed għall-enerġija tawh portafoll ieħor : Taxxa u Dwana.

Il-passi li jmiss

F'Diċembru l-Parlament jieħu l-vot ta' approbazzjoni dwar iż-żewġ Kummissarji approvati imbagħad il-Kummissarji jiġu mlaħħqa mill-Kunsill.

Wara dan jieħdu ġurament quddiem il-Qorti tal-Ġustizzja.

It-term tal-kariga tagħhom huwa sa 2009 bħall-Kummissarji oħrajn.

20061127STO00590 Analiżi tas-seduti Sommarju tas-seduta ta' Leonard Orban Sommarju tas-seduta ta' Meglena Kuneva ittratti, cv u kwistjonarju


Ftuħ tas-seduta plenarja - 29-30 ta' Novembru 2006 (Brussell)

Istituzzjonijiet

Il-President tal-Parlament Ewropew fetaħ is-seduta plenarja billi laqa' lill-Prim Ministru Irlandiż Bertie Ahern għad-dibattitu dwar il-futur ta' l-Ewropa.

Huwa ħabbar li għall-ewwel darba, waqt dan id-dibattitu, kien ser ikun hemm interpretazzjoni mill-Irlandiz għal-lingwi uffiċjali kollha ta' l-Unjoni Ewropea.

Fost il-kwistjonijiet ewlenin ta' din is-seduta plenarja hemm il-votazzjoni fuq is-Seba' Programm ta' Qafas għar-Riċerka Xjentifika, fuq it-tqegħid fis-suq ta' oġġetti pirotekniċi, kif ukoll fuq l-adeżjoni tar-Rumanija u tal-Bulgarija ma' l-Unjoni Ewropea fl-1 ta' Jannar 2007.

Il-MPE ser jadottaw ukoll riżoluzzjoni dwar il-progress li sar mill-UE biex issir żona ta' l-liberta', sigurta' u ġustizzja, u oħra dwar l-AIDS.

Punti Ewlenin

Is-Suq Intern : Il-Parlament għandu jadotta l-pożizzjoni tiegħu dwar direttiva ġdida dwar it-tqegħid fis-suq ta' oġġetti pirotekniċi.

Ir-regolamenti burokratici li japplikaw għal manifatturi ta' logħob tan-nar li jinbiegħ lil pubbliku m'għandhomx ikunu japplikaw għall-manifatturi artiġjanali li jipproduċu logħob tan-nar li jinħaraq minnhom stess f'attivitajiet liċenzjati.

Ir-Riċerka u l-innovazzjoni: Il-Parlament għandu jadotta l-emendi ta' kompromess dwar is-Seba' Programm ta' Qafas għar-Riċerka Xjentifika, li ġew mifthiema mal-Kunsill fit-tieni qari tal-proċedura ta' kodeċiżjoni.

Il-programm għandu baġit ta' €50 biljun fuq perjodu ta' seba' snin, bejn l-2007 u l-2013.

Istituzzjonijiet : Is-seduta plenarja li jmiss ser tiftaħ b'dibattitu dwar il-futur ta' L-Ewropa, bil-parteċipazzjoni tal-Prim Ministru Irlandiż Bertie Ahern, membru tal-Kunsill Ewropew.

It-Tkabbir ta' l-Unjoni : Il-Membri tal-Parlament Ewropew għandhom jadottaw żewġ rapporti mħejjin fi ħdan il-Kumitat għall-Affarijiet Barranin li jilqgħu l-adeżjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.

Relazzjonijiet Esterni : Ser issir stqarrija mill-Kunsill u mill-Kummissjoni dwar is- Summit bejn l-UE u r-Russja, li ser isir fl-24 ta' Novembru f'Ħelsinki.

Il-Parlament ser jadotta riżoluzzjoni dwar din il-kwistjoni matul is-seduta plenarja ta' Diċembru.

Is-Saħħa Pubblika : Il-Kummissjoni ser tagħmel stqarrija dwar l-AIDS ġurnata qabel il-World AIDS Day, fl-1 ta' Diċembru.

Il-Parlament ser jadotta riżoluzzjoni dwar dan is-suġġett.

20061129IPR00720 Aġenda - 29-30 ta' Novembru 2006 (Brussell)

/omk/sipade3?PROG=AGENDA&L=EN&REF=2006-11&QUERY=ALL-SIT&NAV=S


Il-futur ta' l-Ewropa mal-Prim Ministru Irlandiż

Futur ta' l-Ewropa/Integrazzjoni Ewropea

Is-seduta plenarja fetħet b'dibattitu dwar il-futur ta' l-Ewropa, bil-parteċipazzjoni tal-Prim Ministru Irlandiż Bertie Ahern, membru tal-Kunsill Ewropew.

Dan huwa t-tieni fost sensiela ta' dibattiti dwar il-futur ta' l-Ewropa organizzata mill-Parlament Ewropew.

Il-Prim Ministru Bertie AHERN , it- Taoiseach ta' l-Irlanda fakkar li qiegħed joqrob il-ħamsin anniversarju ta' l-UE, u li din s'issa tant kellha suċċess, li ċ-ċittadini qegħdin iqisuh normali.

Huwa saħaq li l-UE ma tistax tkun waħda introverta, iżda għandha tibqa' miftuħa għat-tkabbir skond l-impenni u l-prinċipji tagħha, waqt li tieħu responsabbilta' ikbar fix-xena internazzjonali.

Qal ukoll li huwa paradoss li fi żmien meta l-Unjoni m'hijiex ċerta dwar liema direzzjoni għandha tieħu għall-iżvilupp intern tagħha, ir-rwol estern tagħha qatt ma kien daqshekk importanti, għaliex id-dinja kollha qiegħda tħares lejha għal tmexxija, appoġġ u l-promozzjoni tal-valuri tagħha.

Kompla jgħid li l-Unjoni m'għandhiex tħares lejn minn fejn hi ġejja iżda lejn dak li għad trid tagħmel għaliex din għandha ħafna sfidi quddiema, sfidi reali u relevanti għaċ-ċittadini.

Sfidi li għandha tiffaċċja b'mod li tirrispondi għat-tħassib taċ-ċittadini.

Għalhekk waqt li tkompli bir-riflessjoni dwar it-trattat kostituzzjonali, għandha wkoll tindirizza t-tħassib u l-prijoritajiet taċ-ċittadini fil-prattika, skond it-trattati eżistenti.

Fakkar li t-trattat kostituzzjonali ġie miftiehem għax kien hemm bżonnu, sabiex fl-aħħar mill-aħħar jġib stabbilita' u prosperita' fit-tul.

Il-proċess li wassal għall-ftehim dwar dan it-trattat kien twil iżda kien komprensiv u inklussiv u l-parteċipanti f'dan il-proċess aċċettaw il-ftehim għax għarfu li kien riżultat bilanċat.

Qal ukoll li n-natura tat-trattat tista' tinbidel mingħajr ma tinbidel is-sustanza u l-bilanċ li nstab.

Huwa semma l-kompettivita' bħala sfida, għaliex l-Ewropa għandha ssir aktar attraenti għall-investiment mingħajr ma thedded il-mudell soċjali Ewropew.

Għalhekk qal li l-politika ekonomika u dik soċjali għandhom jgħinu lill-xulxin.

Sfidi oħra li semma huma l-aspetti negattivi tal-globalizzazzjoni, bħall-kriminalita' organizzata, l-immigrazzjoni llegali u t-tibdil fil-klima.

Iżda qal li l-ikbar sfida strateġika li qed tiffaċċja l-UE hija li tqarreb liċ-ċittadini tagħha lejha.

"Irridu nuru b'mod ċar li l-Ewropa hija parti mis-soluzzjoni għall-globalizzjonai… nuru li l-mudell soċjali Ewropew qiegħed fil-qalba ta' kompetittivita' akbar… irridu naġixxu u nispjegaw dak li qiegħda tagħmel l-Ewropa sabiex tagħti sens ta' sigurta' liċ-ċittadini tagħha."

Hans-Gert POETTERING (EPP-ED, DE) qal li t- Taoiseach huwa Ewropew konvint u għalhekk laqa' il-prezenza tiegħu.

Dwar it-trattat kostituzzjonali, saħaq li għandhom jibdew negozjati kompeletament mill-ġdid waqt li jinżamm dak li hemm tajjeb fit-trattat kostituzzjonali.

Qal li l-UE għandha tkun preparata għall-isfidi li għandha quddiema, ħalli ssir iktar demokratika, effiċjenti u trasparenti, "biex flimkien nimxu 'l quddiem".

Martin SCHULZ (PES, DE) qal li hemm wisq kapijiet ta' stat u tal-gvern li jiġu fil-Parlament, ma jgħidu xejn ċar, u jmorru lura pajjiżhom u jghidu li "għandna wisq Ewropa".

Għalhekk tajjeb li t- Taoiseach tkellem favur l-Ewropa.

Kompla jgħid li għalkemm jaqbel ma dak kollu li qal, xorta jonqos ir-ratifika tat-trattat kostituzzjonali mill-Irlanda.

Fakkar li l-biċċa l-kbira ta' l-Istati Membri fil-fatt huma favur il-kontenut tal-kostituzzjoni: "Ejja nagħmlu kuraġġ u nirratifikaw din il-kostituzzjoni."

Graham WATSON (ALDE, UK) qal li l-UE qed tirriskja li titlef il-fiduċja taċ-ċittadini għaliex mhux qed tipprovdi risposta aċċettabli għat-tħassib tagħhom.

Qal li qed tinħoloq ekonomija globali mingħajr ma jkun hemm kuntratt soċjali, u li jeżistu gruppi kriminali aktar b'saħħithom mill-gvernijiet.

"L-istrumenti biex insolvu din il-problema qegħdin f'idejna, sfortunatament ma rnexxilniex nispejagaw dan kollu liċ-ċittadini… ejja nikkonvinċu liċ-ċittadini li l-kostituzzjoni hija tassew meħtieġa."

Johannes VOGGENHUBER (Greens/EFA, AT) qal li jixtieq ikun jaf x'iridu l- gvernijiet mit-trattat kostituzzjonali, għaliex ħadd m'hu qiegħed jgħid xejn fuq it-trattat.

Kompla jistaqsi x'inhuma r-raġunijiet għall-Franza u l-Olanda, x'kienu qegħdin jistennew iċ-ċittadini, fejn se twassalna din il-kriżi?

Qal li l-UE għaddiet minn kriżi kbira u hemm bżonn li wieħed jara għaliex.

Kompla jgħid li r-raġuni tal-falliment tat-trattat kostituzzjonali hija li hemm kriżi ta' kunfidenza fid-demokrazija.

Gabriele ZIMMER (GUE/NGL, DE) qalet li m'hemm l-ebda futur jekk inkomplu naħdmu f'din id-direzzjoni, u għalhekk hemm bżonn ta' disksusjoni twila maċ-ċittadini Ewropej għaliex dawn jibżgħu li l-Unjoni mhix se toffri dak il-futur li wiegħdet.

Fakkret li l-ġid ta' l-Unjoni Ewropea jinsab fid-diversita' kulturali tagħha, iżda sabiex tinħoloq identita' kulturali Ewropea, hemm bżonn ta' politika li tafettwa il-ħajja ta' kuljum taċ-ċittadini u l-futur tagħhom.

Brian CROWLEY (UEN, IE) qal li l-preżenza tat- Taoiseach hija evidenza ta' l-importanza li jagħti lill-ħidma tal-Parlament Ewropew.

Qabel li l-UE għandha tressaq l-ideat tagħha 'l quddiem, li għandu jkollha tressaq il-viżjoni tagħha lill-pajjiżi li jridu jissieħbu magħha għaliex jaraw li din toffri stabbilta' u prosperita'.

Qal ukoll li d-diversita' fl-Unjoni għandha tibqa, għaliex ma jistax ikun li kultura waħda li tibda tiddomina.

Kathy SINNOTT (IND/DEM, IE) staqsiet x'hemm wara l-hekk imsejjaħ suċċess fl-Irlanda - pajjiż miftuħ għall-kummerċ iżda mhux għan-nies.

Semmiet problemi fil-qasam soċjali kif ukoll ambjentali, il-problema tas-suwiċidju fil-pajjiż, il-bżonn li jingħata appoġġ għal min qiegħed fil-limiti tas-soċjeta' u l-fatt li l-industrija taz-zokkor tħarbet għal kollox.

Ikkritikat lit- Taoiseach talli qiegħed jiddefendi kostituzzjoni li l-Irlandiżi ma jridux.

Laqgħa parlamentari konġunta dwar il-futur ta' l-Ewropa

Wara l-laqgħa parlamentari konġunta dwar il-futur ta' l-Ewropa li saret f'Mejju 2006, il-Membri tal-Parlament Ewropew ser jerġgħu jiltaqgħu mal-membri parlamentari ta' l-Istati Membri, ta' dawk li se jissieħbu u tal-pajjiżi kandidati fl-4 u fil-5 ta' Diċembru sabiex ikomplu jiddiskutu din il-kwistjoni.

L-għan huwa li dawn kollha jkunu involuti fit-tnedija ta' strateġiji politiċi u istituzzjonali li għandhom jgħinu sabiex l-Unjoni Ewropea tkompli tiżviluppa u ssir iktar effikaċi.

Il-Membri tal-Parlament Malti l-Onor.

George VELLA ser jieħdu sehem f'din il-laqgħa parlamentari konġunta.

20061129IPR00709 Minn Riflessjoni għal Azzjoni - laqgħa parlamentari konġunta dwar il-futur ta' l-Ewropa


Salvaw it-tfal tagħna (mill-periklu tal-web)!

Zgħażagħ

Teknoloġija ta' l-Internet u protezzjoni tat-tfal

L-internet sar il-mezz ta' komunikazzjoni l-iktar ippreferut mill-adoloxxenti u t-tfal fl-Ewropa.

Wieħed minn tnejn ikun qed jisserfja regolari d-dar, l-iskola u fiċ-ċibercafes u dalwaqt anke fuq internet.

Iżda l-internet jipprovdi territorju vast, b'ħafna perikli moħbija, quddiem liema t-tfal huma vulnerabbli ħafna: stampi pornografiċi, kontenut vjolenti, paġni razzisti etc.

Kif nistgħu nipproteġuhom, mingħajr ma nillimitaw il-libertà ta' l-espressjoni u neżerċitaw iċ-ċensura.

Fil-fatt huwa faċli għall-pedofilu biex jippretendi li hu xi ħadd ieħor fl-ispazji ta' diskuzzjoni, fil-websajts għal niex ta' l-istess età jew anke logħob fuq il-web.

Sikwiet insibu fl-aħbarijiet l-arrest ta' attakanti ċibernetiċi li jiltaqgħu mal-vittmi tagħhom mingħajr kontroll ta' xejn fuq in-nett.

Illum "li tħalli t-tfal jisserfjaw mingħajr kontroll fuq in-net bħallikieku tħallih jimxi waħdu barra fit-triq, f'ċerta pajjiżi."

Internet u t-tfal: storja ta' passjoni perikoluża?

Illum l-ambjent teknoloġiku huwa xi ħaġa naturali għat-tfal, li jesploru ħafna iktar mill-ġenituri stess.

Huma tlett sitwazzjonijeit li jpoġġu lill-minuri f'periklu

bħalha "attur" meta l-istampa tiegħu tiġi użata fil-films pornografiċi

bħalha "spettatur" meta jisserfja fuq il-web u jkun ikkonfrontat għal immaġni li jagħmlu d-deni

bħalha vittma potenzjal ta' predaturi fuq il-forums jew il-logħob online.

L-istatistiċi juru skond il-Membru Franċiz Marielle de Sarnez : "li t-tfal iqattgħu

iktar ħin quddiem l-internet milli t-televixin.

U hemm madwar 260 miljun paġna pornografika li jiċċirkolaw fuq l-internet.

Għalhekk essenzjali li l-UE tadotta miżuri konkreti biex tinkuraġġixxi lill-atturi responsabbli (ġenituri, għalliema, poteri pubbliċi, fornituri ta' aċċess għall-internet) biex jedukaw lit-tfal tagħhom."

Għal dan il-għan il-Parlament Ewropew organiżża konferenza nhar il-21 ta' Novembru.

Fiha l-parteċipanti kkonkludew li ż-żewġ kunċetti, iġifieri, il-libertà ta' espressjoni u li wieħed jipprova jtejjeb il-protezzjoni tat-tfal mhumiex inkompatibbli u li l-UE tista' tikkombinahom.

Nhar it-28 ta' Novembru, il-Kumitat għall-Kultura adotta kważi bl-unanimità ir-rapport ta' Sarnez (ALDE, FR).

X'tista' nagħmel l-Ewropa biex tipproteġi l-persuni vulnerabbli?

Għal xi żmien il-fornituri tas-servizzi kienu qed jagħmlu regolazzjoni awtomatika fuqhom innifishom, adottaw il-kodiċi tal-kondotta tagħhom stess iżda dan mhux biżżejeed għal protezzjoni effiċenti.

Barra dan ir-regolamenti diversi fl-Ewropa dwar l-internet u l-azzjoni kontra kontenut illegali jitolbu għal kordinazzjoni fuq livell Ewropea.

L-Unjoni ila minn 1988 taġixxi biex tipproteġi l-minuri u d-dinjità tal-bniedem.

Hi adottat programm "Internet Protett"(programm attwali minn 2005-2008 b'45 miljun ewros.

Iżda minħabba teknoloġiji ġodda ta' komunikazzjoni dan il-programm għandu jerġa jiġi rivedut.

Soluzzjonijiet li jeżistu u kif wieħed jista' jtejjibhom

Skond ir-rapporteur, Sarnez, ir-responsabbiltà tat-tfal taqgħa fuq tlett livelli u għalhekk hemm tlett mezzi ta' azzjoni.

responsabbiltà tas-servizz awdjovisivi u ta' l-industrija ta' informazzjoni on-line

L-aħjar sistema ta' protezzjoni tal-filters awtomatiċi jew ta' sistemi li jibblokkaw.

Hekk it-tfal ma' għandhomx aċċess għal kontenut perikoluż.

Ir-rapport tal-PE jippreferi li l-fornituri ta' internet jipprovdu dan is-servizz b'xejn.

Jipproponi ukoll li jipprovdi lista ta' siti b'mod regolari fejn jinforma lill-Istati Membri kontra ċerta kontenut ta' deni fihom.

Risponsabbiltà edukattiva

Il-PE jitlob lill-Kummissjoni biex tibda "kampanja Ewropea ta' informazzjoni li timmira liċ-ċittadini, u li tuża kull mezz ta' komunikazzjoni biex tinforma lill-pubbliku kontra l-perikli ta' l-internet.

Risponsabbiltà politika

L-awtoritajiet pubbliċi ikkreaw ċerta hotline (linji jaħarqu)li jippermettu liċ-ċittadini jċemplu biex jirraportaw attivitajiet li jissuspettaw li huma illegali jew perikolużi.

Dawn il-linji mbagħad jibagħtu l-informazzjoni lill-pulizija jew l-entità kkonċernata.

L-UE stabbilit Assoċjazzjoni ta' linji jaħarqu.

Fl-2005 kien hemm 65,000 rapporti miċ-ċittadini u li mbagħad marru għal iktar investigazzjoni.

Waqt li dan huwa sa ċerta punt suċċess, iżda ma jeżistux linju jaħarqu f'kull pajjiż.

Għalhekk l-UE qed tipproponi linji mingħajr ħlas "biex tiprovdi informazzjoni fuq metodu eżistenti li jiffiltraw."

Ir-rapport tal-PE se jiġi adottat fil-plenarja matul is-seduta ta' Diċembru.

20061129STO00721 L-ewwel qari tar-rapport tal-PE Stqarrija tal-PE


Il-progress li nkiseb mill-UE fil-ħolqien ta' żona ta' liberta, ta' sikurezza u ta' ġustizzja

Ġustizzja u Intern

Il-Parlament Ewropew adotta riżoluzzjoni dwar il-progress li nkiseb mill-UE fil-ħolqien ta' żona ta' liberta, ta' sikurezza u ta' ġustizzja, li tagħmel appell għall-applikazzjoni tal-klawsoli "passerelle" fil-qasam tal-koperazzjoni bejn il-puliżija u l-koperazzjoni ġudizzjarja fl-affarijiet kriminali u biex issir estensjoni tal-proċedura ta' kodeċiżjoni mal-Parlament, tad-deċiżjonijiet meħuda permezz tal-maġġoranza kkwalifikata fil-Kunsill kif ukoll tal-kompetenzi tal-Qorti tal-ġustizzja.

Il-Parlament sostna li "it-tkattir tal-bażijiet ġuridiċi għall-istess objettiv politiku, it-tkattir tal-kunflitti u r-rikorsi ġuriżdizzjonali biex tiġi delimitata l-medda tal-kompetenzi ta' l-istituzzjonijiet, ir-regola ta' l-unanimita' u, fuq kollox, in-nuqqas ta' kontroll demokratiku u ġuriżdizzjonali awtentiku jagħmlu fraġli ħafna s-sitwazzjoni attwali tal-politiki tat-tielet pilastru mil-lat tar-rispett ta' l-UE għall-prinċipji li fuqhom tiddikjara li hija bbażata" (Artikolu 6 - drittijiet fundamentali, Trattat UE).

Il-Membri nnutaw ukoll li t-talba taċ-ċittadini Ewropej biex ikunu jistgħu jgawdu aktar liberta', sikurezza u ġustizzja fi ħdan l-Unjoni Ewropea, dejjem qiegħda tikber.

Ir-riżoluzzjoni, li kienet imħejja minn Jean-Marie CAVADA (ALDE, FR), ġiet adottata b'488 vot favur, 85 kontra u 25 astensjoni.

Permezz ta' dan it-test, il-Parlament talab lill-Kummissjoni biex fl-2007 tressaq abbozz ta' Deċiżjoni quddiem il-Kunsill, li jattiva l-Artikolu 42 tat-Trattat UE u li jittrasferixxi id-dispożizzjonijiet għall-koperazzjoni bejn il-puliżija (inkluża l-EUROPOL) u l-koperazzjoni ġudizzjarja fil-qasam kriminali (inkluża l-EUROJUST), fil-qafas Komunitarju (it-Titolu IV, Trattat KE).

Il-Membri għamlu wkoll appell lill-Kunsill biex jadotta b'urġenza l-abbozz għal Deċiżjoni bbażat fuq l-Artikolu 67 (2) tat-Trattat KE, li jneħħi l-limitazzjonijiet għall-kompetenzi tal-Qorti tal-Ġustizzzja skond it-Titolu IV tat-Trattat KE u biex jagħmel ħiltu kollha biex iħaffef it-trattament ta' deċiżjonijiet preliminari tal-Qorti fl-oqsma li jirrigwardaw iż-żona ta' liberta, ta' sikurezza u ta' ġustizzja.

Barra minn hekk, il-Kunsill għandu wkoll jieħu ħsieb li l-proċedura ta' kodeċiżjoni mal-Parlament tiġi estiża, kif ukoll it-teħid ta' deċiżjonijiet permezz tal-maġġoranza kkwalifikata fil-Kunsill, speċjalment f'oqsma bħal dawk ta' l-immigrazzjoni legali jew ta' l-integrazzjoni ta' cittadini ta' pajjiżi terzi.

Rigward oqsma ta' politika sensittivi bħalma huma dawk marbuta mad-drittijiet fundamentali, ma' l-immigrazzjoni u mat-tisħiħ tas-sigurtà, "l-Istituzzjonijiet ta' l-UE m'għandux ikollhom il-għan li jieħdu post l-Istati Membri, iżda li jintervjenu b'mod komplementari".

Ir-riżoluzzjoni tfakkar fil-ħtieġa li tinżamm ċerta koerenza bejn il-kompetenzi leġiżlattivi fil-livell tal-UE, billi per eżempju jiġi previst li l-leġiżlazzjoni rigward l-immigrazzjoni ma tkunx limitata biss għall-immigrazzjoni illegali iżda li tkun tkopri wkoll l-immigrazzjoni legali.

Il-Membri qalu wkoll li l-attivazzjoni tal-klawsola tal-" passarelle " tħalli miftuħa l-possibilta' għall-Kunsill li jiddeċiedi dwar ir-regoli ta' votazzjoni tiegħu.

F'dan il-kuntest, jistgħu jinstabu diversi soluzzjonijiet biex titħares l-unanimita' f'ċerti każi jew għal perjodi speċifiċi, sakemm f'kull qasam li jolqot id-drittijiet taċ-ċittadin Ewropew, dejjem tintuża l-proċedura ta' kodeċiżjoni mal-Parlament.

Barra minn hekk, il-Parlament ma jistax ikun miqus bħala "inqas determinanti minn l-iżgħar fost l-Istati Membri".

Il-parlamenti nazzjonali ġew mistiedna jivverifikaw malajr kemm jista' jkun l-impatt f'livell nazzjonali tad-dispożizzjonijiet ġodda tal-Kunsill rigward il-protezzjoni tad-dejta.

Rigward il-fethima proviżorja dwar il-PNR milħuqa ma' l-Istati Uniti, il-Membri esprimew tħassib serju dwar l-ittra ta' l-Istati Uniti rigward l-interpratazzjoni ta' din il-ftehima, li turi li l-awtoritajiet Amerikani qed imorru lil hinn mill-kontenut tal-ftehima.

Din ir-riżoluzzjoni ġiet adottata wara dibattitu li sar matul is-seduta plenarja tas-27 ta' Settembru, ibbażat fuq mistoqsija li saret lill-Kunsill fi ħdan id-dibattitu annwali dwar il-progess li jkun sar fiż-żona ta' liberta', sikurezza u ġustizzja.

Riżoluzzjoni

20061129IPR00718 Riżoluzzjoni dwar il-progress li nkiseb mill-UE fil-ħolqien ta' żona ta' liberta, ta' sikurezza u ta' ġustizzja


Is-sħubija tal-Bulgarija u tar-Rumanija ma' l-Unjoni Ewropea

Tkabbir

Il-Membri tal-Parlament Ewropew approvaw l-adeżjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.

Permezz ta' l-adozzjoni ta' żewġ rapporti mħejjin fi ħdan il-Kumitat għall-Affarijiet Barranin, l-Unjoni Ewropea għandu jkollha 27 Stat Membri mill-bidu tas-sena d-dieħla.

Kemm ir-rapport imħejji minn Pierre MOSCOVICI (PES, FR) dwar l-adeżjoni tar-Rumanija - adottat b'542 vot favur, 41 kontra u 27 astensjoni, kif ukoll dak imħejji minn Geoffrey VAN ORDEN (EPP-ED, UK) dwar l-adeżjoni tal-Bulgarija - adottat b'505 vot favur, 65 kontra u 36 astensjoni, laqgħu s-sħubija ta' dawn iż-żewġ pajjiżi ma' l-UE fil-bidu tas-sena d-dieħla.

Wara s-sħubija, ir-Rumanija ser ikollha 35 Membru fil-Parlament Ewropew waqt li l-Bulgarija ser ikollha 18-il Membru.

Il-Bulgarija

Fost l-iktar kwisjonijiet importanti msemmija fir-rapport dwar il-Bulgarija hemm: il-bżonn ta' trasparenza fis-setturi kollha u ta' riżultati tanġibbli fil-ġlieda kontra l-korruzzjoni; rwol iktar b'saħħtu għall-Ombudsman; implimentazzjoni ta' miżuri biex jitjieb it-tħarriġ ta' l-investigaturi tal-pulizija; kif ukoll tkabbir fl-unitajiet tal-pulizija speċjalizzati fil-ġlieda kontra l-kriminalita', id-drogi, u t-traffikar tal-bnedmin.

Għandu jkun hemm ukoll tisħiħ fil-kompetenzi istituzzjonali ta' l-ispettorati fi ħdan l-amministrazzjoni pubblika.

Kwisjtonijiet oħra ta' tħassib jinkludu il-kundizzjonijiet ta' l-istituti għat-tfal u għal persuni b'diżabilita' fiżika u mentali, u l-ħarsien tal-minoranzi.

Dwar l-affarijiet ekonomiċi, il-Membri ma kienux kuntenti li għad baqa' ostakoli inviżibbli għall-investituri barranin u għalhekk ħeġġew lill-gvern Bulgaru biex jieħu miżuri li jiżguraw klima ta' investiment pożittiv.

Dwar l-enerġija, il-Membri nsistew li l-Bulgarija tagħlaq l-unitajiet 3 u 4 ta' l-installazzjoni nukleari f'Kozloduy, hekk kif inhu previst fit-Trattat ta' Adeżjoni.

Minn naħa tagħha, l-UE għandha żżom kelmitha li tagħti 210 miljun ewro lill-Bulgarija matul l-2007 u l-2008 bħala għajnuna għall-egħluq ta' dawn l-unitajiet.

Il-MPE adottaw ukoll emenda li tgħid li l-Parlament "jiddeplora l-eżibizzjoni ta' forzi kontra l-Ewropa fl-elezzjoni" Presidenzjali, li saret fid-29 ta' Ottubru 2006.

Ir-Rumanija

Ir-rapport jilqa' l-progress li sar mill-awtoritajiet iżda jfakkar ukoll li l-pass tar-riformi jrid jinżamm anke wara l-adeżjoni.

Il-Parlament huwa ta' l-opinjoni li l-Istati Membri għandhom jiftħu s-swieq tax-xogħol tagħhom għall-ħaddiema Rumeni.

Barra minn hekk, il-liġi dwar il-minoranzi għandha tiġi approvata malajr kemm jista' jkun waqt li jkomplu jsiru aktar riformi fil-qasam tal-protezzjoni tat-tfal, ta' l-integrazzjoni tal-minoranzi, u tat-trattament ta' persuni b'diżabilita' mentali.

Ir-rapport fakkar li l-Kummissjoni identifikat tliet oqsma li dwarhom għadu ma sarx biżżejjed progress, jiġifieri r-riforma tas-sistema ġudizzjarja u l-ġlieda kontra l-kriminalita' organizzata u l-korruzzjoni, l-assorbiment ta' l-għajnuna finanzjarja l-Unjoni fil-qasam ta' l-agrikultura u tal-fondi strutturali, u l-applikazzjoni ta' l- acquis Komunitarju f'ċerti oqsma tas-sikurezza ta' l-ikel.

Ir-Rumanija għandha wkoll bżonn tħaffef l-ipproċessar ta' talbiet marbuta mar-restituzzjoni tal-proprjetajiet ikkonfiskati mir-reġim kommunista u tagħmel iktar sforzi fl-implimentazzjoni tal-leġiżlazzjoni dwar il-ħarsien ta' l-ambjent, b'attenzjoni partikolari lil proġetti kbar ta' estrazzjoni li għandhom implikazzjonijiet ambjentali sostanzjali, bħal fil-każ ta' Rosia Montana.

Il-Membri nsistew li wara l-adeżjoni, il-Parlament għandu jibqa' involut fil-proċess ta' monitoraġġ taż-żewġ pajjiżi.

Proċedura: Inizjattiva Dibattitu: 29.11.06

20061129IPR00711 L-adeżjoni tar-Rumanija L-adeżjoni tal-Bulgarija


Adottat il-kompromess dwar il-logħob tan-nar

Il-Parlament adotta kompromess li ntlaħaq mal-Kunsill dwar rapport imħejji fi ħdan il-Kumitat għas-Suq Intern u l-Protezzjoni tal-Konsumatur dwar it-tqegħid fis-suq ta' oġġetti pirotekniċi.

Il-Membri qablu li regolamenti burokratici li japplikaw għal manifatturi ta' logħob tan-nar li jinbiegħ lil pubbliku m'għandhomx ikunu japplikaw għall-manifatturi artiġjanali li jipproduċu logħob tan-nar li jinħaraq minnhom stess matul festi reliġjużi, kulturali u tradizzjonali.

Skond estimi tal-Kummissjoni, in-numru ta' inċidenti relatati mal-logħob tan-nar jilħqu l-45,000 fis-sena u ħafna drabi jinvolvu t-tfal.

Ir- rapporteur Joel HASSE FERREIRA (PES, PT) fakkar li fl-UE, il-liġijiet nazzjonali dwar l-oġġetti pirotekniċi jvarjaw u fil-fatt il-projbizzjonijiet fuq l-użu tal-logħob tan-nar huma differenti minn Stat Membru għall-ieħor.

Ir-rapport ġie adottat mill-Parlament b'565 vot favur, 22 kontra u 6 astensjonijiet.

Għalhekk, il-proposta ppreżentata mill-Kummissjoni għandha l-għan li toħloq qafas leġiżlattiv fuq livell Komunitarju li jintroduċi l-kundizzjonijiet meħtieġa ta' sigurta' minimi.

B'hekk għandu jkun żgurat il-moviment ħieles tal-prodotti pirotekniċi waqt li jittejjeb il-ħarsien ġenerali tal-konsumatur u ta' kull min juża' dawn il-prodotti b'mod professjonali, sabiex jonqsu l-inċidenti.

Skond il-Kummissjoni, barra milli jiġi stabbilit livell għoli ta' ħarsien għall-konsumaturi, benefiċċju ewlieni ieħor ta' din il-leġiżlazzjoni għandu jkun it-tnaqqis tal-piżijiet fuq l-intrapriżi permezz ta' sistema ta' approvazzjoni armonizzata biex l-oġġetti pirotekniċi jitqiegħdu fis-suq.

Din l-industrija diġa' għandha valur ta' €7 biljun fis-sena u tinkludi il-logħob tan-nar, kif ukoll tagħmir għall-infigħ ta' l-airbags u l-apparat li jissikka minn qabel iċ-ċinturin tas-sigurta' fil-karozzi f'każ ta' kolliżjoni.

Il-bejgħ għall-użu privat

Il-Kummissjoni pproponiet li l-oġġetti pirotekniċi jkunu klassifikati f'kategoriji skond it-tip ta' l-użu tagħhom, l-iskop tagħhom u l-livell ta' riskju, u hekk kif iddeċieda l-Parlament, skond il-livell ta' ħoss li jagħmlu - għax dawn m'għandhomx ikunu ta' periklu għas-saħħa tal-bniedem.

Il-MPE qablu dwar restrizzjonijiet fuq l-eta' minima għal min ikun ser jixtri jew juża l-logħob tan-nar:

Oġġetti tal-logħob tan-nar li jaqgħu taħt Kategorija 1, li jippreżentaw periklu żgħir ħafna u li huma maħsubin biex jintużaw f'żoni limitati, inklużi f'bini domestiku, m'għandhomx ikunu disponibbli għal konsumaturi ta' taħt it-tnax-il sena.

Dawk tal-Kategorija 2, li jippreżentaw periklu żgħir u li huma maħsubin biex jintużaw barra, iżda f'żoni limitati, m'għandhomx ikunu disponibbli għal konsumaturi ta' taħt is-sittax-il sena.

Dawk tal-Kategorija 3, li jippreżentaw periklu medju u li huma maħsubin biex jintużaw barra f'żoni kbar fil-miftuħ, m'għandhomx ikunu disponibbli għal konsumaturi ta' taħt it-tmintax-il sena.

Fil-każ ta' logħob tan-nar fil-Kategoriji 2 u 3, l-Istati Membri jistgħu jieħdu miżuri ġustifikati minħabba raġunijiet ta' sigurta', orndi pubblika jew ħarsien ambjentali, li jipprojbixxu jew jirrestrinġu l-pussess, l-użu jew il-bejgħ lill-pubbliku ġenerali.

Il-proposta tgħid ukoll li dawk il-prodotti li jitqiesu li jissodisfaw ir-rekwiżiti tas-sigurta' għandhom jiġu mmarkati bis-simbolu CE.

B'hekk għandhom ikunu dawk il-prodotti mmarkati b'dan is-simbolu biss li jistgħu jitqiegħdu fis-suq fl-UE.

Dan għandu jiggarantixxi ċ-ċirkolazzjoni ħielsa ta' oġetti pirotekniċi fl-UE, waqt li fl-istess ħin jiġi żgurat livell għoli ta' ħarsien tal-konsumaturi.

Il-każ tal-manifatturi artiġjanali għal festi reliġjużi, kulturali u tradizzjonali

Il-proposta tal-Kummissjoni tinkludi wkoll Kategorija 4 għal oġġetti tal-logħob tan-nar li jippreżentaw periklu kbir u li huma maħsubin biex jintużaw biss minn persuni b'għarfien speċjalizzat, jiġifieri għal użu professjonali.

Ir-rapport kif adottat mill-Kumitat jirrikonoxxi l-fatt li f'għadd ta' pajjiżi, speċjalment dawk Mediterranji u fosthom Malta, jeżistu tradizzjonijiet kulturali u reliġjużi li fihom manifatturi artiġjanali jipproduċu logħob tan-nar li jinħaraq minnhom stess f'attivitajiet reliġjużi, kulturali u tradizzjonali.

Għalhekk il-Parlament adotta emenda li tagħmel parti mill-kompromess li ntlaħaq mal-Kunsill, li tgħid li: "Fir-rigward ta' festi reliġjużi, kulturali u tradizzjonali fl-Istati Membri, logħob tan-nar magħmul minn min jipproduċihom għall-użu tiegħu jew tagħha stess ma jistgħux jitqiesu bħala mqiegħda fis-suq jekk l-Istat Membru japprova l-użu tagħhom fit-territorju tiegħu, u għalhekk m'għandhomx bżonn jikkonformaw ma' din id-Direttiva."

Il-proposta tal-Kummissjoni tagħmilha ċara li r-responsabbilta' għal regolamenti oħra dwar daqsijiet ta' murtali, distanzi, ħinijiet ta' spettakli u affarijiet relatati tibqa f'idejn il-gvernijiet nazzjonali.

L-importazzjoni tal-logħob tan-nar

Ir- rapporteur enfasizza wkoll il-fatt li skond estimi ta' l-2004, 96% tal-logħob tan-nar fis-suq Ewropew kien importat miċ-Ċina.

Għalhekk, sabiex ikun żgurat li prodotti manifatturati barra mill-Unjoni jkunu konformi ma' l-istandards ta' sigurta' meħtieġa, il-Membri adottaw emenda li tgħid li f'każ li l-manifattur ma jkunx stabbilit fil-Komunita', l-importatur ta' l-oġġetti pirotekniċi għandu jiżgura li l-manifattur jssodisfa l-obbligi kollha li joħorġu minn din id-direttiva.

Inkella l-importatur ikollu jassumi dawn l-obbligi huwa stess.

Permezz ta' din il-votazzjoni, intemmet il-proċedura legali u għalhekk id-direttiva tista' tidħol fis-seħħ.

Peress li l-manifatturi għandhom jingħataw ċans biex jadattaw għal dan il-qafas legali ġdid, il-Membri ddeċiedew li jestendu l-perjodu ta' transizzjoni għall-implementazzjoni.

Għalhekk, l-Istati Membri għandhom jadottaw ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva mhux iktar tard minn 30 xahar wara l-publikazzjoni tagħha - il-proposta tal-Kummissjoni kienet tgħid 18-il xahar.

Barra minn hekk, ser ikollhom tliet snin ċans biex japplikaw id-dispożizzjonijiet għal-logħob tan-nar tal-kategoriji 1,2 u 3 u sitt snin ċans għal-logħob tan-nar tal-kategorija 4, kif ukoll għall-oġġetti pirotekniċi l-oħra.

Proċedura: Kodeċiżjoni Dibattitu: 29.11.06

20061129IPR00713 It-tqegħid fis-suq ta' oġġetti pirotekniċi


Il-Parlament Ewropew dwar l-AIDS

Saħħa pubblika

Il-MPE adottaw riżoluzzjoni li tesprimi t-tħassib tagħhom dwar l-espansjoni ta' l-HIV/AIDS u epidemiji oħra fost l-ifqar popolazzjonijiet tad-dinja.

Minn meta ġie identifikat l-ewwel każ ta' AIDS 25 sena ilu, mietu aktar minn 25 miljun persuna b'din il-marda.

Għalhekk stiednu lill-Kummissjoni sabiex iżżid il-kontribut tagħha għall-fond globali kontra l-HIV/AIDS, malarja u tuberkolożi, bis-somma ta' biljun ewro, hekk kif kien talab b'mod ċar il-Parlament f'riżoluzzjoni fl-2004.

Skond il-Membri, m'hix qed tingħata biżżejjed attenzjoni għall-prevenzjoni ta' l-HIV/AIDS.

Hemm ukoll nuqqas ta' aċċessibilita' għal mediċini ewlenin u nuqqas ta' fondi suffiċjenti, u m'humiex qed isiru sforzi biżżejjed fir-riċerka dwar l-epidemiji l-kbar.

Għalhekk saħqu dwar l-importanza tar-responsabilizzazzjoni tal-gvernijiet, tal-fornituri ta' servizzi tas-saħħa, ta' l-industrija tal-farmaċewtiċi, kif ukoll ta' l-NGOs u tas-soċjeta' ċivili jew nies oħra involuti fil-prevenzjoni, trattament u kura.

Huma ta' l-opinjoni li l-UE għandha tiffinanzja programmi speċifiċi sabiex tiżgura li t-tfal afettwati mill-epidemija ta' l-AIDS, kemm jekk għax tilfu xi ġenitur u kemm jekk għax għandhom il-marda huma stess, jibqgħu fis-sistema edukattiva u jiġu appoġġjati.

Għandha wkoll tiffinanzja programmi li jipproteġu lin-nisa minn kwalunkwe forma ta' vjolenza li xxerred l-AIDS u li jiżguraw li jekk dawn iġarrbuha, ikollhom aċċess għal servizzi tas-saħħa, u possibilitajiet li jerġgħu jintegraw fis-soċjeta' u "jiġġieldu l-istigma li sikwit hija assoċjata ma' vittmi ta' dan it-tip ta' reati".

Barra minn hekk, il-Membri talbu li l-programmi kollha ta' għajnuna jiżguraw li meta pazjent ikun beda trattament, il-fondi li jingħataw ikunu biżżejjed għal trattament kontinwu mingħajr interuzzjonijiet, sabiex jiġi evitat li tiżdied ir-reżistenza għall-mediċini.

Aċċess għall-Mediċini

Ir-riżoluzzjoni, li kienet adottata b'546 vot favur, 34 kontra u 24 astensjoni, tfakkar li ħames snin wara l-Istqarrija ta' Doha, "il-pajjiżi s-sinjuri qed jonqsu milli jonoraw l-obbligu tagħhom li jiżguraw li mediċini li jsalvaw il-ħajjiet ikunu disponibbli bi prezz irħas f'pajjiżi li qed jiżviluppaw".

Iżda l-Parlament irid li l-aċċess għal mediċini bi prezz li jintlaħaq minn kulħadd jiġi faċilitat.

Il-Membri jinsabu mħassbin dwar il-fatt li xi gvernijiet Afrikani qed jintaxxaw il-bejgħ jew l-importazzjoni ta' mediċini anti-retrovirali u ta' mediċini oħra, u b'hekk dawn il-mediċini jsiru għoljin wisq għall-komunitajiet fqar.

Għalhekk ħeġġew lill-Kummissjoni sabiex tinvestiga dawn il-fatti, u tinkoraġġixxi lill-gvernijiet sabiex jabolixxu dan it-tip ta' taxxi.

Il-Parlament stieden ukoll lill-Istati Membri kollha u lill-Membri tal-G8 sabiex iżidu l-kontribut tagħhom għal 7 biljuni fl-2007 u 8 biljuni fl-2008, sabiex jipprovdu lill-UNAIDS bir-riżorsi neċessarji għat-tnaqqis fl-epidemiji.

Edukazzjoni u Counselling

Ir-riżoluzzjoni tgħid ukoll li f'ċerti pajjiżi, fosthom dawk il-pajjiżi fejn l-epidemija kellha impatt qawwi, l-għarfien dwar is-sess sikur u l-HIV għadu baxx ħafna.

Għalhekk hemm bżonn li: "it-tagħrif, l-edukazzjoni u l- counselling dwar aġir sesswali responsabbli u prevenzjoni effettiva ta' mard trażmess mis-sess, inkluża l-HIV, isiru parti integrali mis-servizzi kollha tas-saħħa riproduttiva u sesswali!.

Il-Membri enfasizzaw ukoll il-bżonn, fis-snin li ġejjin ikun hemm "żieda ġenerali fl-iffinanzjar għall-provvista kollha ta' kontraċettivi".

Il-Parlament laqa' wkoll il-fatt li r-riċerka dwar l-HIV/AIDS ġiet inkluża fis-7 Programm Qafas għar-Riċerka.

Il-Membri talbu li tiġi appoġġjata riċerka dwar tilqim, mikrobiċidji, għodod dijanjostiċi u ta' monitoraġġ adattati għall-ħtiġijiet tal-pajjiżi li qed jiżviluppaw, il-mudelli tat-trażmissjoni ta' l-epidemija u x-xejriet soċjali u ta' aġir.

Riżoluzzjoni

20061129IPR00714 Riżoluzzjoni dwar l-espansjoni ta' l-HIV/AIDS u epidemiji oħra


L-Erba' fil-Plenarja: futur ta' l-Ewropa u ta' l'UE mar-Russja

Istituzzjonijiet

Bertie Ahern jitlob lill-Ewropa tħares 'il-quddiem

Il-Prim Ministru Irlandiż Bertie Ahern iddiskuta mal-Membri dwar il-futur ta' l-Ewropa.

Din kienet it-tieni diskussjoni ta' dan it-tip fiż-żmien ta' riflessjoni wara l-voti negattivi minn Franza u l-Olanda.

Ir-relazzjonijiet bejn l-UE u r-Russja kienu diskussi wkoll.

Kostituzzjoni: test mejjet jew proġett realistiku!

18 minn 25 Membri rratifikaw il-Kostituzzjoni u minn danw Franza u l-Olanda vvutaw kontra.

Id-dibattitu ffoka fuq ir-raġunijiet li jistgħu jispjegaw il-vot negattiv u l-passi għall-quddiem.

Skond Ahern il-kostitutuzzjoni tipprovdi dokument bażiku għall-iżvilupp ta' l-UE.

"Huwa mportanti li niftakru li kien hemm qbil minn qabel dwar it-trattat Kostituzzjonali.

Il-bżonn għall-provviżjoni sustanzjali tagħha iktar kiber milli naqas.

Għandna bżonn politika esterna iktar koerenti biex niffaċjaw ir-responabbilitajiet tagħna li kull ma jmur qegħdin jikbru."

Il-Prim Irlandiż jemmen li 90% tad-dokument għandu jibqa' kif inhu u li l-50 sena anniversarju hi opportunità biex infakkru n-nies dwar is-suċċessi ta' l'UE.

Ħafna mill-Membri qablu mas-Sur Ahern dwar il-bżonn li wieħed imur il-quddiem mingħajr ma jbiddel il-bilanċ tat-Trattat.

Oħrajn qalu li fil-fatt din l-istorja turi l-falliment tal-mexxejja Ewropea biex jirrispondu għaċ-ċittadini.

Ħafna talbu għal komunikazzjoni itjeb u oħrajn biex inħallu l-kostituzzjoni warajna u naħsbu fuq affarijiet iktar konkreti.

Għal iktar tagħrif ħares hawn taħt.

Ir-rappreżentanti tal-Kunsill u l-Kummissjoni ppreżnetaw ir-riżultati tal-laqgħa bejn l-UE u r-Russja f'Helsinki nhar l-24 ta' Novembru.

Qablu dwar li jnaqqsu sakemm jeliminaw kompletament l-onorarji fuq it-titjir minn fuq is-Siberja.

Mexxejja talbu għal implimentazzjoni rapida għal faċilità dwar il-permessi tal-viża.

Ma sar l-ebda qbil dwar sħubija ta' koperazzjoni ġdida minħabba veto Pollakk wara li R-Russja għamlet embargo fuq il-laħam Pollakk.

Il-Membru jemmnu li koperazzjoni bejn ir-Russja u l-Unjoni Ewropea importanti u vitali għas-sigurtà u l-prosperità taż-żewġ naħat.

Urew solidarjetà mal-Polonja kontra miżuri diskriminatorji u anke solidarjetà fuq livell ta' l-UE meta nittrattaw mar-Russja.

F'Diċembru riżoluzzjoni dwar ir-riżultati tas-Summit UE-Russja se tkun ivvutata.

20061130STO00795 Futur ta' l-Ewropa Il-Vuċi tal-midja russa Il-Membri jħarsu lejn il-Baħar Baltiku Summit UE-Russja Stqarrijka dwar ir-Russja


Flamenco għad-drittijiet tal-Poplu Roma

Drittijiet fundamentali

Iż-żeffien Spanjol magħruf Joaquin Cortés iltaqa' mal-President tal-PE Josep Borrell u l-Membri atar kmieni din il-ġimgħa biex jiddiskuti dwar is-sitwazzjoni tal-poplu tar-Roma fl-Ewropa.

L-iskop tal-laqgħa kien sabiex isibu mezzi u appoġġ għal iktar azzjoni biex jippromwovu d-drittijiet ta' din l-ikbar minoranza u anke forsi fl-aħħar biex iwaqqfu l-anti-żingariżmu.

Cortés qal li "jekk tistaqsu lilkom infuskom x'hinu jagħmel fil-Parlament Ewropew żeffien tal-Flamenco huwa sempliċiment għaliex fhimt li din l-istituzzjoni…hija d-difensur tad-drittijiet tal-bniedem fl-UE.

Ir-raġuni prinċipali li ġabitni hawn hija li jien stess ġej mill-poplu Roma u l-fondazzjoni tiegħi hija dik li bdiet il-programm STOP IT …kampanja kontra l-anti-żingariżmu."

Cortés kompla jispjega li huma bejn 12 u 15 miljun Ewropew ir-Roma.

Dawn isofru diskriminazzjoni fil-livelli ta' edukazzjoni, rappreżentazzjoni u parteċipazzjoni politika, fis-sistema tad-djar u fl-impjiegi.

Ir-rapport miċ-Ċentru għall-Monitoraġġ dwar ir-Razziżmu u l-Ksenofobja 2005 (EUMC) jgħid li r-Roma huma ta' sikwiet stereotipati bħal kriminali.

Fir-realtà ir-Roma huma vittmi tal-kriminalità.

Iż-żeffien issuġġerixxa li jekk wieħed jipprova jsolvi "dawn il-kwistjonijiet nistgħu flimkien inwaqqfu l-anti-żingariżmu fl-Ewropa."

Faħħar ix-xogħol tal-PE bħalha wieħed siewi.

Minn dawn it-12 sa 15 il-miljun Roma, 7-9 jgħixu fl-Unjoni Ewropa.

Numru sostanzjali minnhom jgħixu fl-Istati Membri ta' l-Ewropa Ċentrali u tal-Lvant.

Il-Membri li dalwaqt se jidħol ir-Rumanija għandha l-iktar numru kbir ta' Roma fl-Ewropa kollha (1-2 miljun).

Il-PE jaħdem biex jiddefendi d-drittijiet tar-Roma

Josep Borrell qal "li l-poplu tar-Roma għad għandu bżonn jiddefendi d-drittijiet fundamentali tiegħu.

Joaquin Cortés jista' jippromwovi stampa pożittiva għall-din il-kawża.

L-istorja u l-kultura ta' dan il-poplu batew ħafna diskriminazzjoni iżda Cortés jista' jkun il-wiċċ ġdid tiegħu."

Żewġ riżoluzzjonijet dwar din il-kwistjoni saru f'Ġunju 2006 fejn l-ewwel talbet għall-ġlieda kontra kull livell estrem ta-diskriminazzjoni multiplu kontra n-nisa tar-Roma.

Ir-rapport ġie mtella' minn Livia Jaroka (PPE-DE ) u Viktória Mohácsi (ALDE, HU) li huma t-tnejn Membri Ungeriżi u Roma.

Riżoluzzjoni f'April 2005 "ikkundanna kull forma ta' diskriminazzjoni kontra l-poplu tar-Roma."

Is-sena 2007 Sena Ewropea għall-Opportunitajiet għal Kulħadd

Fil-fatt is-sena 2007 tipprovdi opportunità eċċellenti biex wieħed isaħħaħ il-ġlieda kontra d-diskriminazzjoni tar-Roma.

Għal dan il-għan it-8 ta' April hija l-ewwel data.

Cortés mhux l-ewwel artist li ġie jżur il-PE.

Juanes u Claidio Baglioni ukoll żaru l-Parlament dwar kwistjonijiet oħra.

20061130STO00793 Riżoluzzjoni dwar in-nisa Roma Riżoluzzjoni tal-PE dwar il-poplu Roma L-UE u r-Roma 2007 Sena Ewropea ta' opportunitajiet għal kulħadd websajt ta' Joachim Cortés


Laqgħa Parlamentari dwar il-Futur ta' l-Ewropa: Minn riflessjoni għal azzjoni

Futur ta' l-Ewropa/Integrazzjoni Ewropea

Il-Membri tal-parlamenti nazzjonali u dawk tal-Parlament Ewropew ser jiltaqgħu għat-tieni darba din is-sena biex jiddiskutu l-'Futur ta' l-Ewropa'.

Din il-laqgħa konġunta ser issir fil-bini tal-Parlament Ewropew fi Brussel fl-4 u fil-5 ta' Diċembru 2006.

Ir-rappreżentanti nazzjonali u Ewropej taċ-ċittadini ta' l-Unjoni ser ikollhom l-opportunita' li jiddiskutu dawk il-kwisjtonijiet prinċipali li jikkonċernawhom l-iktar.

L-ewwel laqgħa ta' dan it-tip kienet saret fit-8 u fid-9 ta' Mejju bl-għan li tgħin biex terġa' tqajjem id-dibattitu dwar il-Futur ta' l-Ewropa fil-livell nazzjonali.

Din id-darba l-laqgħa ser ikollha isem ġdid: 'Minn riflessjoni għal azzjoni', u għandha tgħolli l-livell tad-dibattitu u tindirizza ċerti kwistjonijiet konkreti.

Fil-fatt, it-temi prinċipali li ser ikunu diskussi minn tliet gruppi ta' ħidma differenti, kif ukoll matul seduta plenarja, jiffukaw fuq: 'Il-futur tal-finanzjament ta' l-Unjoni Ewropea'; 'Lejn politika komuni Ewropea dwar l-enerġija'; u 'Ir-rwol ta' l-Unjoni Ewropea fil-prevenzjoni tal-kunflitti'.

Il-laqgħa qiegħda tiġi organizzata b'mod konġunt mill-Parlament Ewropew flimkien mal-Parlament Finlandiż u għandha tikkontribwixxi għad-diskussjonijiet li ser isiru matul il-laqgħa tal-Kunsill Ewropew ta' l-14 u l-15 ta' Diċembru.

20061201IPR00862 Laqgħa Parlamentary dwar il-Futur ta' l-Ewropa Il-Programm tal-laqgħa Minn Riflessjoni għal Azzjoni - parteċipanti Maltin


Il-Ħamis fil-Plenarja: il-logħob tan-nar fost oħrajn jattira l-attenzjoni tal-PE

Istituzzjonijiet

Il-Membri jitolbu għal iktar fondi għall-Aids

Il-Plenarja tal-Parlament fetħet it-triq għall-ġenerazzjoni li jmiss tal-programm ta' riċerka, u żiedet l-appoġġ finanzjarju lill-kollaborazzjoni Ewropa fix-xjenza u r-riċerka għal matul is-seba' snin li ġejjien.

Il-Membri adottaw l-aħħar rapport dwar il-progress tal-Bulgarija u r-Rumanija fil-kuntest tal-preparazzjoni għall-adeżjoni għall-UE, laqgħuhom bħalha l-Membri ġodda minn Jannar 2007.

Talbu għal iktar fondi kontra Aids/HIV u adottataw standards ta' sigurtà għall-logħob tan-nar.

Is-7 Programm ta' Qafas għar-Riċerka

L-Ewropa tinsab wara l-Istati Uniti u l-Asja fuq livell ta' riċerka u żvilupp.

Għalhekk kemm il-darba l-Parlament insista li kemm l-Istituzzjonijiet Ewropej, l-Istati Membri u kumpaniji Ewropej għandhom jinvestu iktar fl-innovazzjoni tax-xjenza u t-teknoloġija.

Għalkemm fl-aħħar l-Unjoni ma laħqitx il-kriterja mħejja mill-Parlament għal dan il-għan xorta vvutat baġit ta' € 54.58 biljun totali għar-riċerka, 40% iktar mill-programm ta' qabel.

Ir-rapport tal-Parlament huwa frott kompromess mal-Kunsill.

Is-seba' Programm ta' Qafas għar-Riċerka jibda mill-ewwel ta' Jannar 2007.

Il-fondi se jkunu allokat għal riċerki konġunti fuq livell Ewropew bejn universitajiet, industrija u ċentri ta' riċerka dwar it-teknoloġija, l-bioetika, l-enerġija, it-trasport, is-sigurtà, l-ispazju u x-xjenza soċjali; l-investiment fin-nies u l-infrastruttura u Ċ-Ċentru Konġunt ta' l-UE kif ukoll il-Kunsill il-ġdid Ewropew għar-Riċerka.

Il-Parlament iffoka fuq il-baġit, is-suġġetti li għalih prijorità bħas-saħħa tat-tfal, mard respiratorju u kwistjoni etiċi (il-klonaġġ ipprojbiet iżda l-użu ta' ċelloli staminali li ġejjin minn embriji sa ċerta data ġew permessi għar-riċerka).

Il-Kummissarji responsabbli għar-riċerka Janez Potocnik feraħ lill-PE "għall-kisba tiegħu f'dan il-qasam."

Għal iktar tagħrif ħares lejn il-link iktar l-isfel

Il-PE feraħ lir-Rumanija u lill-Bulgarija billi adotta l-aħħar riżoluzzjoni dwar l-adeżjoni taż-żewġ pajjiżi għal nhar l-1 ta' Jannar, 2007.

Ir-rapport imħejji minn Moscovici (PES, FR) tkellem dwar il-bżonn għal iktar trasparenza, il-bżonn ta' klima favorevoli għall-investiment u t-titjieb tal-ġlieda kontra t-traffikar tal-bnedmin, korruzzjoni, il-kriminalità organiżżata u d-drogi għall-Bulgarija.

Inkwantu r-Rumanija tkellem dwar il-bżonn għal liġi dwar il-minoranzi, l-ġlieda kontra l-korruzzjoni, il-bżonn ta' l-implimentazzjoni tal-leġislazzjoni Ewropea dwar l-ikel u fondi għall-agrikoltura.

Saħħa: Żewġ suġġetti ġew diskussi f'dan il-qasam : regolazzjoni aħjra dwar il-logħob tan-nar u fondi aktar għall-ġlieda kontra l-Aids.

Kull sena isiru madwar 45,000 diżgrazzji li jinvolvu tfal u żgħażagħ mill-logħob tan-nar u prodotti oħra pirotekniċi fl-Unjoni Ewropea.

Il-Parlament adotta rapport il-bieraħ b'maġġoranza qawwija dwar il-logħob tan-nar bħalha parti minn Direttiva UE.

L-iskop biex b'ġebla jolqot żewġ ħutiet:

Biex jassigura iktar sigurtà grazzi għal klassikifazzjoni madwar l-UE u kontroll tal-kummerċjaliżazzjoni ta' dawn il-prodotti, iġifieri l'età tal-klijent u l-perikli li dak il-logħob tan-nar speċifikament jista' jippreżenta.

Standards Ewropew u l-moviment ħieles tal-prodotti li ħafna minnhom jiġu mpurtati miċ-Ċina.

Il-prodotti se jiġu mqassma f'erba' kategoriji: 1. siguri ħafna, iġifier jistgħu jiġu utiliżżati mit-tfal ta' tnax il-sena u l-fuq, kategorija 2 tippreżenta perikli zgħar, kategorija 3 perikli medja u kategorija 4 għall-esperti pirotekniċi kkwalifikati.

Illum l-1 ta' Diċembru, jum l-AIDS.

Il-Parlament adotta riżoluzzjoni ilbieraħ fejn talab lill-Kummissjoni biex iżżid biljun ewros għall-Fond Globali kontra l-AIDS/HIV.

Għal iktar tagħrif dwar kull suġġett idħol hawn taħt.

20061201STO00856 Ftehim dwar is-seba' programm ta' qafas għar-riċerka Artiklu dwar il-programm tar-riċerka fl-UE (l-ewwel qari) Informazzjoni għall-istampa dwar it-tkabbir Il-Parlament Ewropew dwar l-Aids Informazzjoni għall-istampa dwar il-logħob tan-nar It-testi kollha adottati matul din is-seduta plenarja


Il-Parlament Ewropew juri li jservi ta' widna tajba għal poplu ċivil Ewropew

Istituzzjonijiet

Petizzjoni ta' 1,200,000 firma

Id-dritt biex wieħed iressaq petizzjoni huwa mniżżel fit-Trattat ta' Maastricht '93.

Dan jagħti d-dritt li wieħed jikkummenta, jagħmel ilment, talba jew jikkuntesta l-politika jew il-liġi Ewropea.

In-numri ta' petizzjoni żdiedu bil-qabda dawn l-aħħar snin.

Bejn 1994 u 1999 kien hemm 5944 jirrappreżentaw għaxar-il mijun ċittadin u fis-sena 2005 kien hemm 1032 petizzjoni.

Ġeneralment, il-petizzjonijiet jaqgħu f'żewġ kategoriji: ilmenti ġenerali li għandhom x'jaqsmu ma' l-ambjent, il-moviment ħieles madwar l-UE, jew diffikultajiet dwar is-suq intern u dawn l-aktar imressqa minn assoċjazzjonijiet.

Tip ieħor huma petizzjonijiet sottomessi biex jippruvaw jakkwistaw kumpens għall-motiv ta' ilment.

Dawn ġejjin l-aktar minn persuni privati.

Dan l-aħħar il-Membri fil-Parlament Ewropew semgħu petizzjoni li kellha suċċess u li kienet sottomessa minn persuni li jbagħtu minn Sklerosi Multipla (MS).

Nhar it-21 ta' Novembru il-Kumitat għall-petizzjonijiet sema' żewġ każijiet li kkonċernaw il-MS.

Se nħarsu lejn din l-istorja minħabba fir-realtà dan il-każ ta' lment dwar il- MS ħalla warajh mogħdija ta' suċċessi u huwa ta' nkorraġiment għal min irid jipparteċipa iktar fuq livell tas-soċjetà ċivili Ewropea.

Il-marda tal MS taffettwa nies bejn l-20 u l-40 sena, ta' età attiva u kritika.

Is-sintomi jiddependu kemm mil-persuna kif ukoll mit-tip ta' sklerosi.

Dawn ivarjaw minn għeja, problemi ta' vista, ta' mobbiltà, uġigħ u depressjoni fost oħrajn.

Iktar minn 500,000 persuna huma affettwati direttament jew indirettament fl-Unjoni Ewropea.

L-ewwel petizzjoni ta' nhar l-21 ta' Novembri kkonċernat l-aċċess għal mediċina għal dawk li jbagħtu minn MS u liema mediċina għad mhijiex awtoriżżata fl-UE.

Minn 2004, meta ġiet imressqa l-petizzjoni il-Kummissjoni Ewropea fil-fatt tat permess lill-Gvernijiet fl-UE biex jagħmluha disponibbli għall-pazjenti.

It-tieni każ kien jikkonċerna pazjent Grieg li minħabba l-marda kellu jieħu l-pensjoni ta' età żgħira.

Sadattant meta laħaq il-proprja età tal=-pensjoni l-Gvern Grieg iddeċieda li jnaqqaslu l-pensjoni, liema fatt ma jikkunsidrax il-konsegwenzi tal-marda.

Is-suċċess ta' dawn il-petizzjoni huma għall-fatt li l-ewwel waħda xorta nstemgħet anke jekk sadattant l-iskop tal-petizzjoni ntlaħaq.

Għat-tieni petizzjoni Marcin Libicki Membru, President tal-Kumitat għal-Petizzjonijiet ikkonkluda li din il-kawża għandha tibqa' miftuħa u għanda tgħaddi mill-Parlament għall-Presidenza Finlandiża li se tagħlaq ix-xogħol tagħha f'Diċembru, u imbagħad lill-Presidenza Ġermaniża.

Talab lill-Kummissjoni biex tikkosidra tippreżenta l-programm tagħha dwar id-diżabilità.

Il-Kummissjoni li kienet preżenti nhar il-21 ta' Novembru qalet li hi qed taħdem biex tara tistgħax tagħti aċċess għall-fondi dwar każijiet simili mill-Fond Soċjali Ewropew.

F'dan il-punt wieħed irid jikkunsidra li l-fatt li l-Presidenza Finaldaniża u l-Kummissjoni kienu preżenti għas-seduta ta' smigħ juri ċerta suċċess prealabli tal-petizzjoni.

Iżda ma nistgħux niefqu hemm.

Nhar l-21 ta' Novembru Uma Aaltonen, Finlandiża u li kienet Membru tal-Parlament, bħalissa president tal-Pjattaforma Ewropea għal-MS, ippreżentat Kowd ta' Kondotta dwar l-Aħjar Prattika għal MS.

Dan il-kowd jirrizulta minn rapport mtella' fil-Parlament Ewropew fis-sena 2003 wara petizzjoni sottomessa minn mara Ingliża fis-sena 2001.

Dan ir-rapport kien ammetta li "l-kura fil-każ tal-pazjenti hija sotto-ottima sustanzjament," termi li jfisser li l-kura hija taħt il-livell aċċettabli, skond Aaltonen.

Dan ir-rapport kien fil-fatt talab li Kowd ta' Kondotta jiġi mħejji.

Għalhekk dan kien ippreżentat nhar l-21 ta' Novembru.

Il-Kowd jitlob skond ir-rapport ta' 2003 li wieħed "ikollu aċċess ugwali għat-terapiji u għal servizzi aħjar u li dan l-objettiv għandu jkun l-għan prinċipali ta' l-awtoritajiet tas-saħħa fl-UE."

Il-Membri fil-Parlament kienu ġeneralment pożittivi lejn dan il-Kowd.

De Rossa (PES) issuġġerixxa li l-Kowd mhux biżżejjed u għalhekk forsi hemm bżonn ta' mekkaniżmu "li jgħallimna kif nimplimentawh".

Is-Sur Atkins qal "li wieħed irid jogħqod attent milli jinkuraġġixxi mingħajr ma nafu jekk nistgġux verament newttqu dak li ngħidu."

Petizzjonijiet oħra dawn l-aħħar kien dwar id-drittijiet tal-ħaddiema fl-industrija tat-Tabak, il-frieken tal-baħar Caretta fil-Greċja.

Jekk titħajjar tressaq petizzjoni idħol fis-sit hawn taħt .

In ġenerali ir-rwol tal-petizzjonijiet qed jikber.

Petizzjoni storika f'dawn l-aħħar sentejn kienet waħda li ġabel il-fuq minn miljun firma u rrappreżentat 55 miljun ċittadin Ewropew meta talbet għar-rikonnixximent tal-wirt nisrani fil-preamblu tal-kostituzzjoni.

Fil-fatt, jekk il-Kostitizzjuni tiġi adottata tip ta' petizzjoni oħra tidħol fis-seħħ.

Din tagħti dritt għal miljun ċittadin min-numru sostanzjali ta' Stati Membri li jipproponu liġi għal kunsiderazzzjoni tal-Kummissjoni Ewropea.

Ċittadin issa l-ħabel f'idejk!

20061201STO00864 Sit tal-Parlament dwar kif tressaq petizzjonijiet Websajt tal-Platform Ewropew tas-Sklerosi Multipla Kumitat għall-Petizzjonijiet


Rapport juri li d-diskriminazzjoni u r-Razziżmu jkomplu jikbru fl-UE

Drittijiet tal-bniedem

Raziżmu u diskriminazzjoni fl-UE

Ma jidhirx li kien hemm żvilupp sostanzjali rigward il-ġlieda kontra r-razziżmu u l-ksenofobija fl-Istati Membri ta' l-Unjoni Ewropea.

In-nuqqas ta' informazzjoni essenzjali ma tgħinx l-iżvilupp ta' politiki effiċjenti.

Dawn kien ftit mill-punti li ħarġu mir-rapport annwali 2006 mill-Ċentru ta' Monitoraġġ dwar ir-Razziżmu u l-Ksenofobija li ġie ppreżentat riċentament fil-PE.

L-UE qegħda tiddefinixxi l-estensjoni tal-EUMC li mis-sena d-dieħla se jsir l-Agenzija għad-drittijiet Fundamentali.

Il-Viċi Kap tal-Kumitat għall-Libertajiet Ċivili Stefano Zappala (PPE-DE, IT) qal li l-informazzjoni dwar dan iż-żewġ fenomeni turi li fil-fatt "qegħdin jikbru."

Kompla jgħid li "l-Parlament Ewropew jħares b'ċerta sensittività lejn din l-informazzjoni" u spjega l-bżonn li "nagħtuhom prijorità."

Pajjiżi fejn kibret l-iktar il-vjolenza kkawżata mir-raziżmu

Beata Winkler, id-Direttur taċ-Ċentru fissret li f'dawn l-aħħar snin il-pajjiżi li urew l-aktar żieda fi vjolenza kkawżata mir-razziżmu u l-kriminalità huma d-Danimarka, il-Finlandja, Franza, il-Ġermanja, l-Irlanda, il-Polonja, is-Slovakkja u r-Renju Unit.

Mal-vittmi l-aktar li nsibu huma r-refuġjati u l-immigranti, il-poplu Roma, dawk li qed jitolbu l-ażilju u problemi minħabba reliġjonijiet diversi.

L-impjieg, il-qasam tad-djar u l-edukazzjoni

Fis-sena 2005 ir-rati tan-nuqqas ta' xogħol għall-immigranti u jew il-migranti kien ferm ikbar minn dawk għall-maġġor parti tal-popolazzjoni fil-Belġju, id-Danimarka, il-Ġermanja, l-Estonja, il-Lettonja u l-Finladja.

Nuqqas tad-djar hija problema kbira għall-poplu Roma kif ukoll is-segregazzjoni fil-qasam ta' l-edukazzjoni.

Nuqqas kbir ta' informazzjoni

Beata Winkler spjegat li n-nuqqas ta' informazzjoni miġbura mill-pajjiżi tista' tispjega l-fatt għaliex ċerta diskriminazzjoni tkompli tikber.

Filwaqt li l-Ingilterra u l-Finlandja għandhom mekkanżimu komplet biex jiġbor l-informazzjoni 5 Stati Membri bħal Malta, Ċipru, il-Greċja, l-Italja u Spanja m'għandhomx dan il-mekkaniżmu.

Hi talbet lill-Kumitat tal-PE għall-Libertajiet Ċivili biex ikompli juri t-triq fil-ġlieda kontra r-raziżmu u d-diskriminazzjoni bl-għodda tal-Parlament Ewropew.

L-Aġenzija Ewropea għad-drittijiet Fundamentali biex tkompli x-xogħol tal-EUMC

F'Diċembru 2003, il-Kunsill estenda r-rwol taċ-Ċentru ta' Monitoraġġ għar-Razziżmu u l-ksenofobija sabiex jikkonvertih f'Aġenzija għad-drittijiet Fondamentali.

Din se tkun ibbażata fi Vjenna u xogħolha se jkun li tiġbor informazzjoni, tagħti pariri lill-UE u lill-istati membri u toħroġ rapport annwali dwar id-drittijiet fundamentali.

Matul is-seduta plenarja ta' Novembru fi Brussell il-PE ivvota sabiex din l-aġenzija tibda taħdem mill-1 ta' Jannar 2007.

Il-Parlament ħadem ħafna sabiex din l-aġenzija tkopri l-qasam tal-koperazzjoni tal-pulizija, tal-ġustizzja u anke l-ġlieda kontra t-terroriżmu izda s'issa ma rnexxilux.

L-aġenzija għalhekk se tikkonċentra fuq l-UE, u l-Istati Membri fil-Qasam Komunitarju, bħad-diskriminazzjoni fil-qasam tax-xogħol.

20061205STO00945 Ċentru Ewropew ta' Monitoraġġ dwar ir-Razziżmu u l-Ksenofobija Kumitat għall-Libertajiet Ċivili Stqarrija dwar l-appoġġ tal-MPE għall-Aġenzija ta' l-UE għad-Drittijiet Fundamentali


Il-laqgħa parlamentari konġunta: tibdil istituzzjonali fl-UE essenzjali biex jinkisbu riżultati

Futur ta' l-Ewropa/Integrazzjoni Ewropea

Id-deputati tal-parlamenti nazzjonali ta' l-UE u tal-Parlament Ewropew qablu li hemm bżonn li jintlaħaq ftehim kostituzzjonali ġdid għall-Unjoni qabel l-2009.

Kienu kważi 200, id-deputati parlamentari li ltaqgħu għat-tieni darba biex jiddiskutu l-futur ta' l-Ewropa.

Il-maġġoranza tagħhom riedu li l-abbozz tal-Kostituzzjoni jkun jifforma l-bażi għad-dibattitu dwar tibdil istituzzjonali fil-ġejjieni.

"Dan il-forum jikseb wieħed mill-objettivi prinċipali tal-Presidenza tiegħi: li jissaħħu r-relazzjonijiet bejn il-PE u l-parlamenti nazzjonali", qal il-President tal-Parlament Ewropew Josep Borrell.

Huwa kien qiegħed jitkellem waqt konferenza stampa wara li l-laqgħa kienet waslet fit-tmiem.

Qal ukoll li ħafna mill-parteċipanti qablu dwar il-bżonn li jinżamm dak kollu li t-trattat kostituzzjonali rnexxilu jikseb s'issa, u li dawn il-laqgħat huma utli ħafna biex jippreparaw ix-xogħol tal-Presidenza Ġermaniża, li meta tieħu l-kariga, għandha taħdem biex ssib soluzzjoni għal waqfien tan-negozjati dwar il-Kostituzzjoni.

Is-Sur Borrell ikkongratula wkoll lill-Ispeaker tal-Parlament Finlandiż Paavo Lipponen għaliex il-Finlandja kienet għadha kif saret is-sittax-il Stat Membru li rratifika l-Kostituzzjoni.

Is-Sur Lipponen, li ppresieda din il-laqgħa b'mod konġunt mal-President tal-PE, qal: "Din il-konferenza kellha suċċess kbir.

Qegħdin jirnexxielna mmexxu l-kawża Ewropea 'l quddiem."

Madankollu, qal ukoll li biex jintlaħaq ftehim hemm bżonn li jittieħdu iktar impenni.

Huwa kien favur l-idea li tintuża l-Kostituzzjoni bħala bażi għad-dibattu.

"Għandna nżommu t-Trattat u l-kontenut ġenerali tiegħu."

Ir-riforma istituzzjonali hija essenzjali

Matul id-dibattitu li sar fil-plenarja, il-Membri tal-Parlament Ewropew u tal-parlamenti nazzjonali ressqu ideat dwar kif wieħed jista' joħroġ minn stat ta' waqfien wara 18-il xahar ta' riflessjoni dwar il-Futur ta' l-Ewropa.

Wara d-diskussjonijiet li saru t-Tnejn mill-gruppi ta' ħidma differenti, il-maġġoranza tal-kelliema qablet li r-riformi huma essenzjali sabiex l-UE tkun tista' ssib soluzzjoni għall-bżonnijiet taċ-ċittadini.

Ingħad ukoll li ċerti objettivi, bħas-sigurta' tal-provvista ta' l-enerġija u li titteħed azzjoni kontra t-tibdil fil-klima, jistgħu jinkisbu biss jekk issir riforma tat-Trattati.

Skond Elmar Brok (EPP-ED, DE), hemm bżonn ta' iktar solidarjeta' bejn l-Istati Membri: "Għandha bżonn nieħdu azzjoni flimkien.

Hekk biss inkunu nistgħu nisirqu qalb iċ-ċittadini."

Regina Bastos (mill-Parlament Portugiż) qalet li "r-riforma ta' l-istituzzjonijiet Ewropej tagħna hija vitali."

Inżommu s-sustanza tal-Kostituzzjoni…

Kien hemm opinjonijiet differenti dwar il-mezz biex isiru r-riformi.

Juan Moscoso (mill-Parlament Spanjol) qal: "Il-Kostituzzjoni kif inhi bħalissa hija s-soluzzjoni għall-problema.

Aħna ninkoraġġixxu 'l-pajjiżi l-oħra, speċjalment dawk fiż-żona tal-Euro, jirratifikaw."

Ħafna mill-MPE u l-MP li tkellmu qalu li l-abbozz tal-Kostituzzjoni għandu jservi ta' bażi għal kwalunkwe ftehim ġdid.

Kurt Bodewig (mill-Bundestag Ġermaniż), qal li sa l-2007 tnejn minn kull tliet Stat Membri ta' l-UE ser ikunu rratifikaw l-Kostituzzjoni: "Ejja nagħrfu l-fatt li għandna nibnu fuq dan."

France Cukjati, Speaker ta' l-Assemblea Nazzjonali tas-Slovenja, qabel li l-parti l-kbira tal-Kostituzzjoni għandha tibqa' kif inhi.

Jo Leinen (PES, DE), President tal-Kumitat tal-PE għall-Affarijiet Kostituzzjonali, ippropona li għandha "tinżamm is-sustanza u nkunu flessibli dwar il-forma… ma jagħmilx sens li nerġgħu nibdew mill-ġdid bin-negozjati jekk diġa' jkollna 18-il ratifikazzjoni."

… jew nippruvaw approċċ ġdid?

Jan Hamacek (mill-Parlament Ċek) kien ta' fehma differenti: "Ma nistgħux ma nagħtux kas l-opinjonijiet tal-poplu ta' Franza u ta' l-Olanda."

Hubert Hanael (mis-Senat Franċiż qal li għalkemm kienu żewġ pajjiżi biss li rrifjutaw it-test b'mod espliċitu, hemm ukoll pajjiżi oħra li qegħdin fl-istess sitwazzjoni u fejn l-opinjoni pubblika tinsab frustrata.

Żied jgħid: "Minn Maastricht 'l hawn, iċ-ċittadini bdew jaraw li l-UE donnha qiegħda tiffoka l-iktar fuq il-kwistjonijiet interni tagħha; huwa diffiċli li dawn l-affarijiet jinteressaw lin-nies."

Francis Wurtz, Franciż, kap tal-Grupp Politiku tal-PE, GUE/NGL, qal li l-isfida ewlenija li jmiss għall-Ewropa hija li din tindirizza kwistjonijiet soċjali, bħall-problemi li hemm bħalissa fil-Volkswagen.

Skond Jens-Peter Bonde (IND/DEM, DK), l-aħjar soluzzjoni hija li t-test kollu kemm hu jerġa' jiġi nnegozjat mill-ġdid: "Huwa ħafna aħjar li tibda mix-xejn u ssir konvenzjoni ġdida."

Mixjin lejn "Ewropa ta' riżultati"?

Il-Prim Ministru Finlandiż Matti Vanhanen, li għandu l-kariga ta' President tal-Kunsill, fetaħ is-seduta tat-Tlieta.

Huwa qal: "Ma naħsbux li fragmentazzjoni ta' dan it-Trattat Kostituzzjonali se twassal 'il quddiem."

Fl-istess ħin saħaq li "l-aħjar mezz biex isir progress dwar il-Kostituzzjoni huwa permezz ta' 'Ewropa ta' riżultati'".

Il-President tal-Kummissjoni José Manuel Barroso qal li mingħajr Trattat ġdid, l-Ewropa tkun qed tipprova tniedi politika effettiva b'idejha marbuta.

Id-dibattitu ffoka wkoll fuq kif jista' jintlaħaq ftehim bejn l-Istati Membri matul il-Presidenza Ġermaniża.

Graham Watson mir-Renju Unit, kap tal-Grupp Politiku tal-PE, ALDE, qal: "Għad għandna ħafna x'nagħmlu - hemm bżonn li jsiru sforzi speċjalment mill-ibliet kapitali nazzjonali, minn Pariġi, Londra, Varsavja, l-Aja."

Hans-Gert Poettering, Ġermaniż, kap tal-Grupp Politiku tal-PE, EPP-ED, irrefera għall-pjan li s-sena d-dieħla l-Kunsill Ewropew jagħmel 'Dikjarazzjoni ta' Berlin', biex jipproponi xi triq għandha tittieħed.

Huwa qal: "Jekk it-tliet istituzzjonijiet jaħdmu flimkien, nistgħu nagħtu sinjal ċar dwar xi triq għandha tittieħed."

Gottfried Kneifel, President tal-Bundesrat Awstrijakk, issuġġerixxa li l-50 anniversarju ta' l-iffirmar tat-Trattat ta' Ruma, li se jkun iċċelebrat is-sena d-dieħla, jista' jipprovdi l-okkażjoni biex jintbagħat messaġġ ċar liċ-ċittadini dwar x'tip ta' Ewropa għandhom jistennew.

Jean Eigeman (mill-Parlament Olandiż) qabel, u qal li "l-50 anniversarju huwa opportunita' tajba biex nersqu qrib il-ġenerazzjoni żagħżugħa."

Id-dibattiti li saru fi ħdan il-Laqgħa Parlamentari Konġunta, organizzata b'mod konġunt mill-Parlament Finlandiż u mill-Parlament Ewropew, kellhom l-għan li jikkontribwixxu għad-diskussjonijiet li ser isiru matul il-laqgħa tal-Kunsill Ewropew fl-14 u fil-15 ta' Diċembru.

Il-Laqgħa Parlamentari li jmiss ser tkun organizzata taħt il-Presidenza Ġermaniża.

Laqgħa Parlamentari Konġunta dwar il-Futur ta' l-Ewropa: 4-5.12.06

20061204IPR00923 Sit tal-Laqgħa Parlamentari Konġunta dwar il-Futur ta' l-Ewropa


Il-Parlament Ewropew : dirett jew fuq talba?

Istituzzjonijiet

Agħtu titwila lejn EP Live!!!

Wieħed mis-setturi prinċipali tal-websajt tal-Parlament Ewropew huwa "il-EP live."

Hawnhekk tista' ssib xandiriet diretti ta' avvenimenti importanti kemm fil-Parlament kemm fuq livell Ewropew kif ukoll rekordjar arkivjat awdjo jew vidjo u aċċess għall-Kanal Ewropew bis-Satellita(EbS).

Illum, kemm l-istampa kif ukoll il-ħoss huma inseparabbli mill-informazzjoni u għalhekk f'dan is-sit jokkupaw post importanti.

Waħda mill-karatteristiċi tal-websajt tal-PE hija s-sorsi varji ta' informazzjoni.

Is-servizz "EP Live" jagħtik l-opportunità li tagħżel dak li hu l-iktar konvenjenti għalik: dokumenti awdjo jew vidjo, xandiriet diretti jew riċerka mill-arkivji.

Dawn id-dokumenti awdjo u vidjo mhumiex biss illustrazzjoni għad-dokumenti.

Huma jikkostitwixxu sors ta' informazzjoni indipendenti.

X'tip ta' avvenimenti tista' ssegwi fuq EP live?

Il-ħajja tal-Parlament issegwi ritmu regolari ta' kull xahar madwar is-seduti plenarji.

Naturalment tistgħu ssibu faċilment l-informazzjoni kollha li tixtiequ dwar is-seduti.

Tistgħu anke ssegwu on-line u bil-lingwa tagħkom fuq l-iskrin tal-komputer billi tidħlu fuq l-għażla EP live "xandir".

Normalment, il-laqgħat kollha: kumitati, konferenzi pubbliċi u seminars organiżżati mill-Parlament huma koperti.

Avvenimenti straordinarji, konferenzi stampa u żjariet ta' kapijiet ta' Stati, persunalitajiet, stqarrijiet uffiċjali ta' Presidenti jew ta' kapijiet tal gruppi politiċi kif ukoll kunċerti jistgħu jinsabu fuq EP Live.

Eżempji reċenti huma ż-żjara tad-Dalai Lama fil-Parlament u ż-żjara ta' Borrell fil-Libanu.

Grazzi għall-EP Live tista' ssegwi direttament x'inhu jiġri iżda jista jiġri ukoll li titlef xi ħaġa importanti għal diversi raġunijiet.

Għalhekk is-servizz tar-rikordjar jippermettilek issegwi dak l-avveniment iktar tard.

Tista' anke tiddawnlodja il-partijiet favoriti tiegħek.

Waqt li tkun qed tuża l-vidjo fuq talba tista' tniżżel informazzjoni supplementari dwar film fuq l-iskrin, isem ta' kelliem, itratt jew bijografija.

Tista' anke taqleb faċilment minn kelliem għal ieħor.

L-aġenzija Europe by Satellite, msjeħa EbS tipprovdilek aċċess faċli on-line.

EbS hija l-aġenzija televiżiva ta' l-aħbarijiet ta' l-Unjoni Ewropea u li tkopri affarijiet Ewropej vija xandiriet diretti, jew trażmissjonijiet ta' rapporti sommarji.

Hija mmirata l-aktar lejn stazzjonijiet televiżivi jew stazzjonijiet tar-radju.

Timmira li sservi ta' għajnuna lill-professjonalisti tal-midja biex tgħinhom jillustraw ir-rapporti tagħhom.

Però grazzi għal EP live kulħadd jista' jsegwi x'ikun għaddej.

Bħala bonus tistgħu anke taraw "Parlamento, "Euronews"vija EP live.

Kif issib dak l-avveniment li tixtieq?

Peress li huwa impossibli li ssegi kollox, l-Aġenda tal-Parlament ttik l-informazzjoni li trid biex tagħżel minn dak li jkun qed jiġri dik il-ġimgħa.

M'hemmx għalfejn tkun taf it-titolu eżatt ta' l-avveniment li tkun qed tfittex.Id-data biżżejjed biex imbagħad tmur fuq il-vidja fuq talba.

Is-servizz EP live tranġa dan l-aħħar biex joffri għażla aħjar ta' prodotti vidjo.

Fil-fatt għal Diċembru l-istorja tal-Premju Sakarhav se tkun fuq il-websajt dalwaqt kif ukoll serja ta' vidjos dwar il-PE li jkopru nofs seku.

Dan kollu fil-qafas tal-ħamsin sena anniversarju.

Servizz ta' downlodjar self-servis bħalissa huwa disponibbli għalmin irid jittestja.

Stenna għas-sena 2007 bil-ħerqa.

Iktar sorpriżi se jġib miegħu San Niklaw!